CRONICA GENERAL DE ESP ANA 
771 
muchas tierras se passaban aellos. En tanto que lo sintian 
vna partida delas Espaynnas por que eran ally los fijos de 
Ponpeyo e sus cabdiellos e por los grandes daynnos que 
abian sostenido en Espaynna querian se tornar aellos mu- 
chas tierras et alcarse contra los romanos por las premias e 
los males que los fazian. E esto obieron asaber en Roma et 
imbiaron a Ponpeyo que fallaron mas guisado para ello en- 
tre los otros principes que eran en Roma. E tomo Ponpeyo 
luego grandes poderes de conpaynnas e corria como ellos 
las tierras e los mares e fue con ellos tan adesoras, que los 
vnos non lo podieron fer saber alos otros e desbarato los e 
mato dellos muytos fasta que llego alas Espaynnas e libro 
dellos la tierra e la mar. E despues desto passo la mar e fue 
ad Asia por mandamientos delos romanos, e esto fue prin- 
cipio descobrise la imbidia de Jullio Cesar e de Ponpeyo. 
DELAS CONQUISTAS DE PONPEYO EN SPAYNNA 
Andados VIdDXXXIX aynnos (1) de quoando Roma fue 
poblada, andando Ponpeyo el grande en tierra de Asia, le- 
banto se en Espaynna enlas riberas de Ebro hun rey que 
reynaba y estonces e dizian le Archas, e por que non podian 
conel fijos de Ponpeyo e los otros que ally lexara ensu lo- 
gar, vino amuy grant priessa e el rey Archas quisiera se 
traballar de vna guerra con el e dar le batalla. Mas mesuro 
que mayores principes que no el e con mayores poderes non 
podian con Ponpeyo e tobo que ni el faria, e alcabo acoxo- 
se (2) al mennor dayno e dio se a Ponpeyo con toda su tie- 
rra e echo se asu mesura e Ponpeyo acoxo (3) lo assi, mas 
non le dexo (4) luego el regno. Et estando Ponpeyo en esto 
llego le man dado como era muerte aquel rey de Armenia 
(1) Ms. B. N. dice: seys (intercalado) oientos ochenta y nuebe. 
(2) Ms. B. N. dice: acogiose. 
(3) Ms. B. X. dice: abajo. 
(4) Ms. B. N. dice: lexo. 
' 6 
